זואי ואנאמייקר

זואי ואנאמייקר (באנגלית: Zoë Wanamaker; נולדה ב-13 במאי 1949) היא שחקנית תיאטרון, טלוויזיה וקולנוע יהודיה-בריטית-אמריקאית. הייתה מועמדת ארבע פעמים לפרס טוני ותשע פעמים לפרס אוליבייה. זכתה בפרס אוליבייה ב-1979 על תפקידה במחזה "Once in a Lifetime" וב-1998 על הופעתה במחזה "אלקטרה".

בתיאטרון עבדה עם הלהקה השייקספירית המלכותית והתיאטרון המלכותי הלאומי. הייתה מועמדת לפרס טוני ב-1981 על הופעת הבכורה שלה בברודוויי במחזה "פיאף". בנוסף הייתה מועמדת לפרס טוני על משחקה במחזות "שלל" (1986), "אלקטרה" (1998) ו-"Awake and Sing" (ב-2006). בקולנוע השתתפה בסרט "ויילד" (1997), בסרט "הארי פוטר ואבן החכמים" (2001) ובסרט "השבוע שלי עם מרילין" (2011). בטלוויזיה כיכבה בתפקיד טסה פיגוט בסדרת הדרמה "Love Hurts" (מ-1992 עד 1994) ובתפקיד סוזן הרפר בסדרה הקומית "המשפחה שלי" (2000–2011).

ביוגרפיה 
ואנאמייקר נולדה בעיר ניו יורק להורים יהודים, שארלוט הולנד, שחקנית ילידת קנדה, וסם וונמייקר, שחקן מפיק ובמאי קולנוע אמריקאי. ב-1952 נכלל שמו של האב ברשימה השחורה של הוליווד והוא גלה מארצות הברית בהחלטה שלא לשוב.

בתוכנית התעודה  של ה-BBC, ששודרה ב-24 בפברואר 2009, גילתה ואנאמייקר שסבה מצד אביה מוריס ואנאמייקר (במקור מאנוס ואטמאכר) נולד ב-1895 והיה חייט במיקולאייב שבאוקראינה.

היא התחנכה בבית הספר העצמאי "קינג אלפרד" שבהמפסטד ובפנימייה הקווייקרית "סידקוט סקול" בסאמרסט. למדה בקולג לאמנות הורנסי ואחר כך בבית הספר למשחק "Central School of Speech and Drama".

 קריירה 

תיאטרון
ואנאמייקר התחילה את קריירת המשחק שלה בתיאטרון. בין השנים 1976 ו-1984 הייתה חברה בלהקה השייקספירית המלכותית. ב-1979 זכתה בפרס אוליבייה הראשון שלה על הופעתה במחזה "Once In a Lifetime", וב-1998 זכתה בפרס בפעם השנייה על תפקידה במחזה "אלקטרה" מאת סופוקלס. ב-1985 גילמה את ג'וזפינה סטרפוני, אשתו של ג'וזפה ורדי, בהפקה המקורית של "After Aida". היא הופיעה במחזה "מהומה רבה על לא דבר" בתפקיד ביאטריס לצדו של סיימון ראסל ביל כבנדיק, בהפקה של התיאטרון המלכותי הלאומי. היא הייתה מועמדת לפרס טוני על הופעותיה במחזות "פיאף", "שלל", "אלקטרה" ו-.

ב-1997, הייתה ואנאמייקר הראשונה שהופיעה על הבמה של תיאטרון הגלוב ששוחזר ביוזמתו של אביה. הייתה בכך הבעת הוקרה לאביה על חלקו בהקמת התיאטרון החדש. לאחר מכן הייתה ואנאמייקר נשיאת כבוד של הגלוב.

ממאי ועד אוקטובר 2010 הופיעה ואנאמייקר בתפקיד קייט קלר במחזה "כולם היו בניי" מאת ארתור מילר שהועלה בתיאטרון אפולו בלונדון.

ב-2015 שיחקה ואנאמייקר במחזה "All On Her Own" מאת טרנס רטיגן בתיאטרון גאריק.

קולנוע וטלוויזיה
בתחילת שנות השמונים של המאה העשרים התחילה ואנאמייקר להופיע על מסכי והטלוויזיה במספר הפקות שזכו לשבחי הביקורת כמו סדרת הדרמה "Edge of Darkness" של ה-BBC. היא הייתה מועמדת לפרס באפט"א לטלוויזיה על תפקידה כאהובתו של חשוד ברצח סדרתי בעונה הראשונה של הסדרה "החשוד העיקרי" של רשת גרנדה.

היא השתתפה בסדרות הטלוויזיה "Paradise Postponed" מ-1986 בתפקיד שארלוט פאנר-טיטמוס וב-"Love Hurts" בשנים 1992 עד 1994 יחד עם אדם פיית'.

בסרט "הארי פוטר ואבן החכמים" שיחקה ואנאמייקר בתפקיד מאדאם הוץ'.
שנת 2000 גילמה את קלאריס, אחותו התאומה של לורד גרואן, בסדרה "גורמנהסט", עיבוד של ה-BBC לטרילוגיה של מרווין פיק .

משנת 2000 ועד 2011 כיכבה ואנאמייקר בקומדיית המצבים "המשפחה שלי" בתפקיד אם המשפחה סוזן הרפר.

ב-2005 דיבבה את הדמות של ליידי קסנדרה בפרק "סוף העולם" בעונה הראשונה של הסדרה "דוקטור הו" המחודשת. היא חזרה וגילמה את הדמות (ובפעם הזאת גם הופיעה בעצמה על המסך) בפרק "ארץ חדשה" משנת 2006.

ואנאמייקר דיבבה את הדמות של מגדת העתידות העיוורת תרזה במשחק ה-Xbox 360 "Fable II", המדריכה את השחקן לאורך המשחק. ב-2010 גילמה את אותה הדמות במשחק "Fable III" ושוב ב-2012 במשחק "Fable: The Journey".

ואנאמייקר השתתפה בפרקים אחדים בסדרת הטלוויזיה "פוארו" על פי ספריה של אגאתה כריסטי בתפקיד אריאדנה אוליבר.

ב-2013 השתתפה ואנאמייקר בסרט האוסטרלי "We of the Outback" בתפקיד שילה ויליאמס אשתו של ר מ ויליאמס .

ב-2015 הצטרפה ואנאמייקר לצוות השחקנים של הסדרה "מר סלפרידג'" בתפקיד הנסיכה מארי, החותנת הרוסיה של רוזלי סלפרידג'-בולוטוף.

 חיים אישיים 
לזואי ואנאמייקר יש אזרחות כפולה בריטית ואמריקאית. את האזרחות הבריטית קיבלה בשנת 2000.

ב-2001 הוענק לוואנאמייקר תואר מפקדת מסדר האימפריה הבריטית (CBE) על תרומתה בתחום הדרמה. ב-19 ביולי 2012 קיבלה תואר דוקטור של כבוד מאוניברסיטת איסט אנגליה.

מ-1997 היא פטרונית של ארגון הצדקה הבריטי "Tree Aid", ושל ארגון "Dignity in Dying" (למות בכבוד).
כמו כן היא פטרונית של כבוד בארגון הצדקה לילדים "Scene & Heard".

במשך שנים רבות בן זוגה של ואנאמייקר היה השחקן דייוויד ליון, חבר הלהקה השייקספירית המלכותית. בנובמבר 1994 התחתנה עם השחקן והמחזאי גון גריינג'ר .

פילמוגרפיה
 שנה שם שם באנגלית תפקיד הערות 1973 Between the Wars אדה אייבוט סדרת טלוויזיה (בפרק "The Silver Mask") Spy Trap מיוריאל סדרת טלוויזיה (בפרק "Sale of Work") 1974 ג'ני: ליידי רנדולף צ'רצ'יל Jennie: Lady Randolph Churchill פרל קרייגי מיני-סדרה 1975 The Confederacy of Wives קורינה סרט טלוויזיה Village Hall שירלי צ'טספילד סדרת טלוויזיה (בפרק "Miss Health and Beauty") Crown Court ג'ואן קרמייקל סדרת טלוויזיה (בפרק "Marathon") 1977 מזמור חג המולד A Christmas Carol בל סרט טלוויזיה 1978 Play of the Month: The Beaux' Stratagem דורינדה Play of the Month: Danton's Death לוסיל סדרת טלוויזיה The Devil's Crown ברנגריה מנווארה 1981 Strike: The Birth of Solidarity אלינה פיינקוסקה סרט טלוויזיה 1982 Baal סופי Inside the Third Reich אנמארי קמפף 1983 ריצ'רד השלישי The Tragedy of Richard III 1985 Edge of Darkness קלמי מיני-סדרה Paradise Postponed צ'ארלי פאנר 1987 Poor Little Rich Girl: The Barbara Hutton Story ג'ין קנרלי לא יאומן כי יסופר Tales of the Unexpected מרגרט סמיית' סדרת טלוויזיה 1988 The Raggedy Rawney אל 1989 The Dog It Was That Died בילדבק סרט טלוויזיה Ball-Trap on the Cote Sauvage שרה מריוט 1990 אותלו Theatre Night: Othello אמיליה 1991 המפקח מורס Inspector Morse אמה פיקפורד בפרק "Fat Chance" החשוד העיקרי Prime Suspect מוירה הנסון מיני-סדרה 1992 The Blackheath Poisonings שרלוט קולרד מקבת' Shakespeare: The Animated Tales ליידי מקבת' דיבוב Memento Mori אוליב מאנרינג סדרת טלוויזיה 1993 The Countess Alice קוני 1992 –1994 Love Hurts טסה פיגוט / טסה קארבר סדרת טלוויזיה 1995 Performance גברת הולרויד בפרק "The Widowing of Mrs. Holroyd" The English Wife קרולין גריבו 1997 ויילד Wilde אדה לברסון איימי פוסטר והאיש מהים Swept from the Sea מרי פוסטר A Dance to the Music of Time אודרי מקלינטיק מיני-סדרה Creatures Fantastic קריינות סדרת טלוויזיה 1998 אגדת הלפריקונים The Magical Legend of the Leprechauns מרי מולדון סרט טלוויזיה Norman Ormal: A Very Political Turtle 1999 דייוויד קופרפילד David Copperfield מיס מרדסטון מיני-סדרה 2000 Gormenghast קלריס גרואן סדרת טלוויזיה 2000 –2011 המשפחה שלי My Family סוזן הרפר 2001 אדריאן מול Adrian Mole: The Cappuccino Years טניה בריית'וייט סדרת טלוויזיה הארי פוטר ואבן החכמים Harry Potter and the Philosopher's Stone מאדאם הוץ' The Dark פיית השיניים דיבוב 2004 Five Children and It מרתה Britain's Best Sitcom קריינות 2005 מיס מארפל Agatha Christie's Marple לטישה בלקלוק בפרק "A Murder is Announced" דוקטור הו Doctor Who קסנדרה 2 פרקים A Waste of Shame: The Mystery of Shakespeare and His Sonnets הרוזנת מפמברוק סרט טלוויזיה 2005–2013 פוארו Agatha Christie's Poirot אריאדנה אוליבר 6 פרקים 2006 Johnny and the Bomb גברת טצ'יון מיני-סדרה 2007 בית ממכר עתיקות The Old Curiosity Shop גברת ג'ארלי 2010 It's a Wonderful Afterlife גברת גולדמן 2011 השבוע שלי עם מרילין My Week with Marilyn פולה שטרסברג 2012 Dirty Britain קריינות ITV 2013 Wodehouse In Exile אתל וודהאוס סרט טלוויזיה 2015 מר סלפרידג' Mr Selfridge הנסיכה מארי 2018–הווה בריטניה Britannia המלכה אנטדיהתפקיד ראשי (עונות 1&3) תפקיד אורח (עונה 2); 17 פרקים 2021–הווהצל ועצם Shadow and Bone באגרה 2023 The Cleaner לוסיל פרק: "The Statue" 2024קרימינל רקורד (אנ') Criminal Record מורין לנקר 5 פרקים 2025 Professor T. זלדה רדקליף 6 פרקים

תפקידים בתיאטרון

פרסים ומועמדויות
 על הופעותיה בתיאטרון הייתה ואנאמייקר מועמדת ארבע פעמים לפרס האמריקאי היוקרתי פרס טוני ותשע פעמים לפרס הבריטי היוקרתי פרס אוליבייה, וזכתה פעמיים.
 על הופעותיה על המסך הייתה ואנאמייקר מועמדת שלוש פעמים לפרס באפט"א.

שנהפרסקטגוריהשםתוצאה 1979 פרס אוליבייה השחקנית הטובה ביותר בהצגה מחודשת Once in a Lifetime  1981 פרס טוני ההופעה הטובה ביותר במחזה פיאף!  1981 פרס Drama Desk הופעה מצוינת במחזה פיאף!  1984 פרס אוליבייה השחקנית הטובה ביותר בהצגה מחודשת הלילה השנים עשר  1984 פרס אוליבייה השחקנית הטובה ביותר בתפקיד משנה The Time of Your Life  1985 פרס אוליבייה ההופעה הטובה ביותר בתפקיד משנה אמא קוראז'  1986 פרס טוני ההופעה הטובה ביותר במחזה שלל  1986 פרס Drama Desk הופעה מצוינת של שחקנית במחזה שלל  1989/90 פרס אוליבייה ההופעה הטובה ביותר בתפקיד משנה אותלו  1991 פרס אוליבייה השחקנית הטובה ביותר בתפקיד משנה ציד המכשפות  1992 פרס באפט"א לטלוויזיה השחקנית הטובה ביותר החשוד העיקרי  1993 פרס באפט"א לטלוויזיה השחקנית הטובה ביותר Love Hurts  1996 פרס אוליבייה השחקנית הטובה ביותר ביבר הזכוכית  1998 פרס באפט"א לקולנוע שחקנית המשנה הטובה ביותר ויילד  1998 פרס אוליבייה השחקנית הטובה ביותר אלקטרה  1999 פרס טוני השחקנית הטובה ביותר במחזה אלקטרה  1999 פרס Drama Desk שחקנית מצטיינת במחזה אלקטרה  2002 פרס אוליבייה השחקנית הטובה ביותר Boston Marriage  2006 פרס טוני השחקנית הטובה ביותר Awake and Sing! 

קישורים חיצוניים




 נטשה לרר, ביוגרפיה של זואי ואנאמייקר, Jewish Women Encyclopedia
 Controversy over payment for Harry Potter film Guardian Unlimited article


הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:שחקניות תיאטרון יהודיות בריטיות
קטגוריה:שחקני תיאטרון יהודים בריטים
קטגוריה:מפקדים במסדר האימפריה הבריטית
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:אמריקאים ממוצא אוקראיני
קטגוריה:בריטיות שנולדו ב-1948
קטגוריה:בריטים שנולדו ב-1948
קטגוריה:אמריקאיות שנולדו ב-1948
קטגוריה:אמריקאים שנולדו ב-1948